**ANEXA NR.4 la Ghidul Solicitantului – condiții specifice de accesare a fondurilor din Programul Asistenţă Tehnică 2021-2027 P2 - Îmbunătățirea capacității de gestionare și implementare şi asigurarea transparenţei fondurilor FEDR, FC, FSE+, FTJ-Sprijin pentru elaborarea altor strategii ITI, aprobat prin Ordinul ministrului investițiilor și proiectelor europene nr..................**

**Grilă de evaluare tehnico-financiară**

| Nr ctr | Criterii si subcriterii | Explicatii | Punctaj\*\* |
| --- | --- | --- | --- |
| 1. | **Fezabilitatea, eficacitatea, și relevanța proiectului față de intervențiile prevăzute în POAT 2021-2027, strategii relevante.** | | **85p** |
| 1.1 | Cum contribuie proiectul la realizarea obiectivelor din documentele strategice relevante pentru proiect ? | Se verifica daca documentul strategic (strategie, plan etc.) este selectat corespunzător.  Se verifica daca prin obiectivele, activitățile si rezultatele propuse, proiectul se încadrează si contribuie la realizarea obiectivelor POAT si a celor identificate in cadrul documentului strategic selectat.  Se verifica inclusiv complementaritatea cu alte proiecte. | 20p |
| 1.2 | Este asigurată corelarea, la nivel de proiect, dintre obiectivul general, obiectivele specifice, rezultate, activități, achizitii, buget si indicatori? | Se verifica daca obiectivele, activitățile si rezultatele urmărite răspund nevoilor identificate de solicitant.  Este prezentat un calendar realist al activităților propuse, acestea sunt descrise detaliat şi contribuie în mod direct la îndeplinirea rezultatelor propuse prin proiect. Rezultatele așteptate sunt clar definite si realizabile. Se verifică corelarea dintre rezultatele așteptate țintele indicatorilor si valoarea corespunzătoare in buget.  Costurile sunt rezonabile, fiind fundamentate de oferte/facturi/contracte/analiză a costurilor de pe piață, etc pentru servicii/bunuri similare.  Costurile sunt corelate cu achizițiile propuse. | 20p |
| 1.3 | Au fost identificate riscurile majore care pot afecta atingerea obiectivelor proiectului și este prevăzut un plan de măsuri în vederea combaterii/atenuării acestora. | Sunt identificate și descrise riscurile majore relevante pentru implementarea proiectului şi impactul acestora asupra desfășurării proiectului şi a atingerii indicatorilor propuşi;  Sunt prezentate măsurile de prevenire a riscurilor majore şi de atenuare a efectelor acestora în cazul apariției lor. | 5p |
| 1.4 | Există o planificare adecvată și eficientă a proiectului la nivelul managementului de proiect? | Se verifică:  - pozițiile membrilor echipei de management a proiectului sunt justificate și implicarea acestora în proiect este corespunzătoare în funcție de activitățile planificate și de rezultate  - resursele materiale puse la dispoziție de solicitant și parteneri (dacă este cazul) sunt utile și dimensionate corespunzător pentru buna implementare a proiectului | 5p |
| 1.5 | Planul de monitorizare este realist și indicatorii de etapă stabiliți în cadrul acestuia conduc la atingerea țintelor indicatorilor proiectului? | Se verifică dacă:  - indicatorii de etapă stabiliți pentru perioada de implementare a proiectului pe baza cărora se monitorizează și se evaluează progresul implementării proiectului sunt relevanți/conduc la atingerea țintelor indicatorilor proiectului  - valorile țintelor/termenele indicatorilor de etapă sunt realiste | 15p |
| 1.6 | Masurile avute in vedere pentru implicarea membrilor societății civile/ONG-urilor/altor parteneri, in procesul de elaborare/actualizare a strategiei ITI, precum si in procesul de identificare a proiectelor. (De ex: Prin organizare dezbateri publice/mese rotunde/consultare scrisa cu participarea membrilor societății civile/ONG-urilor/partenerilor;) | Se va verifica prin ce modalitate au fost implicați, in procesul de elaborare/actualizare a strategiei ITI, precum si in procesul de identificare a proiectelor, membrii societății civile/ONG-urilor/alti parteneri? (De ex: Prin organizare dezbateri publice/mese rotunde cu participarea membriilor societatii civile/ONG-urilor/partenerilor; consultare scrisa.) | 10p |
| 1.7 | Există un mecanism/plan bine pus la punct de informare și comunicare la nivelul ITI către potențialii beneficiari și către comunitate pentru a asigura vizibilitatea obiectivelor strategiei? | Se verifica existenta la nivelul ITI a unui mecanism de informare a beneficiarilor/potențialilor beneficiari ai proiectelor incluse în strategiile ITI, cu privire la obiectivele Strategiei, sursele de finanțare pentru proiectele incluse în Strategie, calendarul apelurilor de proiect etc.  In cazul in care procesul de elaborare/actualizare a strategiei fost demarat, se verifica existenta unui plan de comunicare/unei secțiuni in cadrul strategiei (document care va trebui atașat), cu privire la componenta de informare si comunicare către potențialii beneficiari.  In cazul in care procesul de elaborare/actualizare a strategiei nu a fost demarat, se verifica existenta unui plan intern de informare si comunicare (document care va trebui atașat) către potențialii beneficiari care sa conțină masuri minime de informare si comunicare către potențialii beneficiari. | 10p |
| 2. | **Maturitatea proiectului** | | **15p** |
| 2.1 | Care este gradul de maturitate al proiectului din perspectiva demarării activității de baza a proiectului?  A. Nu, nu există niciun document pregătit pentru demararea activității de baza  B. Da, sunt documente pregătite pentru demararea activității de baza (Ex: metodologie/procedură/plan/referat/caiet de sarcini elaborat, etc.)  C. Activitatea de baza a fost demarata (Ex: a/au fost demarata/demarate o achiziție/achiziții aferente activității de baza) | Criteriu digitalizat. În funcție de varianta selectată, sistemul va aduce în grilă punctajul corespunzător.  Pentru punctul B se va verifica de evaluator daca sunt pregătite documente relevante in vederea demarării activității de baza. Se va puncta cazul in care exista o metodologie/procedură/plan pentru elaborarea strategiei la data depunerii cererii de finanțare sau existenta unui referat/caiet de sarcini sau orice alt document relevant elaborat, care sprijină realizarea activității de baza.  Pentru punctul C se va verifica daca a fost lansata o procedura de achiziție aferenta activității de baza. | A.0p  B. 5p  C.15p |